	Utgreiing skulestruktur i Øystre Slidre
	
	Djubdeintervju




Intervju med verneombod

Deltakarar: Venreombod Rogne skule og Lidar skule, Hovudverneombod

Intervjuarar: Terje Larsen

Tid og stad: Tingvang, 20.04.26

Innleiing:
Takk for at de har teke dykk tid til å delta i dette djubdeintervjuet. Kommunen er no i gang med ei brei utgreiing av framtidig skulestruktur, og målet vårt er å sikre eit trygt og godt opplæringstilbod med best moglege forutsetningar for læring for alle elevar – både i dag og i åra som kjem. For å få eit best mogleg kunnskapsgrunnlag treng vi å forstå erfaringar, behov og perspektiv frå dei som kjenner skulen best.
Intervjuet er lagt opp som ei open samtale, og vi er opptekne av å høyre dykkar eigne refleksjonar og vurderingar. Det finst ingen riktige eller gale svar – det viktigaste er at de deler det som er viktig for dykk.
Alt de seier vil bli behandla konfidensielt. Vi kjem ikkje til å knyte uttalar til enkeltpersonar i den vidare rapporteringa, men lage ei oppsummering frå gruppa på kvart enkelt spørsmål. Det de bidreg med vil inngå som ein del av det samla kunnskapsgrunnlaget som skal hjelpe oss å ta gode og gjennomtenkte val.
Før vi startar: Har du nokre spørsmål til prosessen eller til korleis intervjuet blir gjennomført?

Oppsummering:
	Det er en generell bekymring om at ein større skule kan skape større avstand og eit meir komplekst miljø. Sjølv om det er nokre utfordringar i forhold til bygg og rom i dag, er i kontrast veldig trygt og godt på skulane i dag og alle kjenner kvarandre godt. Stressnivå har auka mykje, mens bemanninga ikkje har auka tilsvarande. Ein større skule kan tenkast å bli enda meir stressande. Om ein skulle gjere endringar er det særs viktig at alle får vere med å bli høyrd.




Spørsmål:

	Tema
	Spørsmål
	Notatar

	A. Arbeidsmiljø og HMS i dagens situasjon
	Korleis vil du beskrive arbeidsmiljøet ved skulen i dag – både fysisk og psykososialt?
	 Det er bra og trygt, og vi kjenner kvarandre godt. Vi samarbeider på tvers og har god oversikt. Kvardagen varierer i kor krevjande han er, særleg når det gjeld vald og truslar som av og til oppstår. Situasjonen varierer òg mellom personar; nokre har ofte utfordringar som krev meir samarbeid på tvers. Det har vore eit tydeleg fokus på dette, og vi har gjort mykje grunnarbeid som no ser ut til å verke. Kartlegging er viktig, men det er vel så viktig kva ein gjer etter kartlegginga

	 
	Kva meiner du fungerer godt i dagens HMS‑arbeid?
	 Opprett HMS gruppa og det er veldig bra.

	 
	Kva utfordringar i arbeidsmiljøet blir oftast meldt inn frå tilsette?
	 Det er viktig å sikre nok tidsressursar til arbeidet. Det står ikkje vikarar i kø, og i praksis finst det ofte ingen som kan overta når behovet oppstår. Det kan vere krevjande å vere medviten om rolla si, særleg i overgangen mellom lærarrolla og rolla som verneombod. Nokre gonger blir det lagt for stor vekt på forståing for eleven, på ein måte som kan gå ut over rettane til dei tilsette. Verneombodet er òg verneombod for leiaren.


	 
	Er det område der du opplever at arbeidsmiljøet er spesielt sårbart eller pressa?
	Det ligg nokre føringar i det å arbeide med menneske og barn. Når verneombodet treng tid til oppgåvene sine, må ein ofte bruke vikarar for å få kvardagen til å gå rundt.

	B. Fysisk arbeidsmiljø og bygningsforhold
	Korleis vurderer du dei fysiske arbeidsforholda (lys, ventilasjon, støy, plass, inneklima, universell utforming)?
	Det er gode fysiske forhold, men vi har hatt nokre utfordringar med ventilasjonen, særleg når det gjeld å halde passe temperatur. Dette varierer mellom dei ulike romma. Slike utfordringar blir ikkje nødvendigvis løyste med nye bygg, sidan det er spesielle skilnader mellom dei gamle og dei nye avdelingane.
I kortare periodar har vi vore overfylte, medan vi andre gonger ikkje har det. Dette varierer med årskulla, og det er derfor viktig med bygg som tek høgd for slike svingingar. Talet på toalett er heller ikkje heilt optimalt, spesielt for personalet.


	 
	Er det bygningsmessige forhold som påverkar tryggleik eller helse?
	Det er periodar med store variasjonar. Av og til kan det vere vanskeleg å finne trygge soner, avhengig av situasjonar og behov. Låseproblematikk kan oppstå, særleg når det gjeld intern skjerming. Vi har òg utfordringar med solskjerming og innsyn; ofte må vi tapetsere glas med papir fordi lokala er litt for opne. Samstundes kan innsyn av og til vere ein styrke når ein treng rask hjelp.
I enkelte situasjonar må vi ta i bruk lager og andre rom som mellombelse trygge rom.


	 
	Fungerer løysingar for pauserom, arbeidsrom og møterom for tilsette?
	Det er for få møterom, og dei vi har er ikkje godt nok skjerma. Pauseromma fungerer bra, men arbeidsromma er generelt litt for små og lite eigna. Det er vanskeleg å halde det ryddig og stille nok, og nokre tilsette manglar eigen arbeidsplass. Dette gjeld særleg for dei andre yrkesgruppene. Vi manglar òg låsbare skap til dei tilsette, noko som er viktig for å sikre personlege eigedelar.

	C. Ressursar, bemanning og organisering
	Korleis fungerer bemanningssituasjonen sett frå eit HMS‑perspektiv?
	 Utgangspunktet er at vi er godt bemanna når alle er på jobb – i alle fall på papiret. I realiteten ser det annleis ut. Det finst ingen som kan steppe inn dersom nokon skal på kurs eller liknande. Det er heller ikkje rammer som gjer det mogleg å oppdatere seg fagleg utan at det går ut over noko anna i drifta.


	 
	Gir organiseringa rom for forsvarleg arbeidsutføring, pausar og restitusjon?
	Det som går igjen, er at ein er nøye med at fagarbeidarane får pausane sine. Dette er vi ikkje like gode på når det gjeld lærarane, mellom anna på grunn av anna lovverk. Nokre dagar fungerer det greitt, medan det andre dagar ikkje gjer det, og av og til har vi unntaksdagar der vi manglar folk.
Mykje inspeksjon tek av pausetida, for det skjer alltid noko. Det er krevjande å leggje ein god plan som faktisk held. Vi har mange små stillingar, og det kan skape utfordringar for pausane. Samstundes kan slike stillingar òg gi meir fleksibilitet.


	 
	Kva trendar ser du i arbeidsbelastning over tid?
	 Det har vore store endringar samanlikna med tidlegare. Vi møter meir krevjande barn og foreldre, og dokumentasjonsmengda har auka. Dette gir ei større belastning på kontaktlæraren. Samstundes har sjølve HMS-arbeidet blitt betre organisert; det har løfta seg noko, og ein opplever å bli meir sett.
Vi har òg blitt flinkare til å følgje opp sjukmelde tidleg og tett, og vi har gjennomført fleire tiltak. Stressnivået har likevel auka ganske kraftig, saman med arbeidsmengda. Bemanninga aukar ikkje tilsvarande. Rettigheitsfokuset er høgare enn før, og det har blitt vanskelegare å samle alle når det trengst.


	D. Verneombodets arbeid og medverknad
	Korleis fungerer samarbeidet mellom vernetenesta, leiinga og tillitsvalde?
	 HMS‑gruppene løyser ein del av desse utfordringane. Her er det sett av tid, og leiaren deltek. Arbeidet er meir systematisert, og ein blir pressa til å jobbe vidare med prosessane og konkretisere dei. Ein opplever at leiarane tek dette på alvor, og samarbeidet gir gjensidig nytte.
Samtidig kan det oppstå utfordringar dersom det er hyppige leiarbytte.



	 
	Blir verneombodet involvert tidleg nok i prosessar med HMS‑konsekvensar?
	 Det varierer nok litt. Av og til hadde det vore fint å få informasjon litt tidlegare, men som regel blir vi orienterte i tide.

	 
	Er det område som treng betre rutinar eller tydlegare medverknad?
	 Det er sett av tid til å vere meir til stades i sjølve verneombodsrolla. Det er viktig at ein får større medverknad i å bestemme kva ein skal arbeide med.

	E. Risikovurderingar og endringar i skulestrukturen
	Kva vurderer du som dei viktigaste HMS‑risikoane ved endringar i skulestrukturen?
	 Personalet har vore opptekne av at større einingar fører til auka kompleksitet og fleire rutinar. Det kan bli vanskelegare å vere tett nok på, og avstanden til leiinga kan kjennast lengre. Ein kan òg bli usikker på kven ein skal gå til, særleg dersom det kjem fleire mellomleiarar inn i strukturen.

	 
	Kva tiltak må vere på plass for å sikre forsvarleg arbeidsmiljø gjennom omstilling?
	 Leiarane må få god støtte, og det trengst gode strukturar rundt leiargruppa. Det må liggje ein tydeleg plan for rollene og for kven ein skal gå til i ulike situasjonar. Det er viktig å unngå å overbelaste leiarane, og sikre at dei har både team og støtte rundt seg.

	 
	Kva erfaringar frå tidlegare endringar bør takast med vidare?
	 Då Tingvang vart nedlagt, blei Rogne barnehage veldig stor, og det har ikkje vore utan utfordringar. Lokala er litt for små i forhold til behovet.


	F. Psykososialt arbeidsmiljø
	Korleis opplever du stress, arbeidsmengde og støtte frå leiing og kollegaer blandt tilsette?
	 

	 
	Er det forhold som påverkar tryggleik, trivsel eller samarbeid?
	 

	 
	Kva bør kommunen vere merksam på for å ta vare på det psykososiale arbeidsmiljøet ved endringar?
	Alle må bli sett og høyrde. Mykje må byggjast opp på nytt for å skape ei felles kjensle av tilhøyring. Alle må finne seg ein ny plass, og mykje endrar seg, noko som kan vere utfordrande. Ein kan òg møte heilt nye problemstillingar, og då er det viktig med svært god informasjon. Dette krev ei klar og tydeleg leiing.

	G. Avsluttande vurderingar
	Kva er dei viktigaste HMS‑omsyna kommunen må ta med i vurderinga av skulestruktur?
	Leiarstøtte er avgjerande, og dei tilsette treng gode strukturar rundt seg i denne typen prosessar. Det er viktig å bli høyrd gjennom heile løpet, slik at ein får fram kva ein faktisk treng, og kva dei reelle behova er når det gjeld bygg og andre rammer.
Det må setjast av nok tid til verneombod og tillitsvalde, og dei må inkluderast i ein heilskapleg plan. Dersom det blir ein skule, må det byggjast mykje nytt, sjølv om løysinga ikkje nødvendigvis blir heilt ideell.
God samarbeidstid er svært viktig. Det krev kompromiss slik at alle faggrupper, med ulike roller og arbeidstid, får reell tid til samarbeid. I større miljø blir det endå viktigare med tydelege og gjennomarbeidde strukturar.


	 
	Er det noko som ikkje har vore spurt om, men som bør kome fram?
	



Avslutning:
Takk for at de har delt erfaringane og perspektiva dykkar. Det de har bidrege med er svært verdifullt for arbeidet vårt med å vurdera framtidig skulestruktur. Innspela vil bli behandla konfidensielt og inngår som ein del av det samla kunnskapsgrunnlaget, utan kopling til namn eller enkeltpersonar.
Før vi rundar av, vil eg gjerne spørje om det er noko de kjenner vi ikkje har vore innom, eller noko de ønskjer å utdjupe før vi avsluttar.
Dersom de i etterkant kjem på fleire tankar eller innspel, er de velkommen til å ta kontakt. Vi set stor pris på at de har bidrege i denne prosessen.
Takk igjen for at de tok dykk tid.


	
	
	



